  Майя Бывальцева 30-тӥ пӧсьтолэзьысен Удмуртиын физкультурая, спортъя но егитъёслы нимлыко ужрадъёсты кырын ортчытъяны лэзизы. Ужкагаз элькун тӧрлыкъёслэн нимлыко сайтазы поттэмын. Котькӧня адямиен, но учкисьёстэк но Роспотребнадзорлэсь куронъёссэ быдэсъяса, кырын нимлыко ужрадъёсты улосвылысь кун тӧрлык ёзэсъёс, интыысь аскивалтон ёзэсъёс, спорт амалъёсъя аккредитовать карем федерациос, физкультура но спорт, егитъёсын ужан политика удысын тыршись мер но коммерци луисьтэм огазеяськонъёс радъяны быгато. Со дыре ик пӧртэм классъёсысь, отрядъёсысь но дышетон юртъёсысь 18 аресозь пиналъёс но 65 арессэс ортчем арлыдоос ласянь сюбегатонъёс кужымазы кылё, соосты одӥг ужрадэ люканы уг яра Тегъёс: Мерлык Спорт Ижкар Удмуртия коронавирус  